Gruzijan kel'

Gruzijan kel'  (ქართული ენა [kʰartʰuli ɛna]) om üks' kartveližiš kelišpäi. Se om Gruzijan oficialine kel', pagištas gruzijalaižed. Literatur om sätud sil amuižes aigaspäi.

Kirjutadas kel't gruzijan kirjamištol, ottas kävutamižhe sidä kartveližen kundan keliden täht vaiše. 

Pagižijoiden ühthine lugu oli läz 4 millionad ristituid Gruzijas vl 1993. Kelen pagižijad elädas mugažo toižiš maiš: Venäma, AÜV, Turcii da toižed.

 Klassifikacii 
Gruzijan kel' mülüb kartveližhe kel'kundha. Toižed kundan keled oma, ozutesikš, megrelijan kel' i svanan kel'. Sen kundan heimolaižed keled ei olgoi löutud völ. Baskan kel' om niiden heimolaine nacein, no tedomehed ei olgoi sen teorijan poles nügüd'aigan.

 Kirjamišt 
Gruzijan kirjamišt il'mestui 5. voz'sadan augotišes; se om vajehtadud nell' kerdad. 

Tämbäižel kirjamištol om 33 kirjant, niišpäi kaikutte znamoičeb üks'jäižen kulundan. Viž kirjant oma vokaliden täht da 28 om konsonantoiden täht. Kirjamištol ei ole surid kirjamid. 
KirjamNimituzLugu, kudambad se kirjam znamoičebKulundაანი1[a]ბბანი2[b]გგანი3[g]დდონი4[d]ეენი5[ɛ]ვვინი6[v]ზზენი7[z]ჱჰე[ka]8[ɛj]თთანი9[tʰ]იინი10[ɪ]კკანი20[kʼ]ლლასი30[l]მმანი40[m]ნნარი50[n]ჲჲე60[j]ოონი70[ɔ]პპარი80[pʼ]ჟჟანი90[ʒ]რრაე100[r]სსანი200[s]ტტარი300[tʼ]ჳვიე400[wi]უუნი—[u]ფფარი500[pʰ]ქქანი600[kʰ]ღღანი700[ʁ]ყყარი800[qʼ]შშინი900[ʃ]ჩჩინი1000[t͡ʃ]ცცანი2000[t͡s]ძძილი3000[d͡z]წწილი4000[t͡sʼ]ჭჭარი5000[t͡ʃʼ]ხხანი6000[χ]ჴჴარ7000[q]ჯჯანი8000[d͡ʒ]ჰჰაე9000[h]ჵჰოე10000[hɔɛ]

 Grammatik 
Gruzijan kel' om agglütinativine ergativine kel'. 

Nimil om luguid (üks'lugu i äilugu) da kändoid, kaik om seičeme kändod. 

Verboil voib olda äi morfemoid, niišpäi jogahine vajehtab sanad, ozutesikš, «აგეშენებინათ»-vaihel (ageshenebinat «teile pidi sauda») om nenid morfemoid: ა-გ-ე-შენ-ებ-ინ-ა-თ.

 Homaičendad 


Kategorii:Keled i dialektad kirjamišton mödhe
Kategorii:Kartveližed keled
Kategorii:Gruzijan keled